section_heading: Povijest
paragraph_text: U spomenutoj sezoni, juniori i Mlađi pioniri izborili su ulazak u 1. NL gdje se i danas natječu. NK Kamen Podbablje trenutno ima najbrojniji sportski kolektiv na području Imotske krajine zahvaljujući predanom radu svih zaposlenika kluba. U sezoni 2018./2019. oformljen je ženski nogometni sastav, a uz njih, formirana je regionalna liga za kategorije U-9 i u-11. Zbog velikog broja igrača, uređen je pomoćni teren s umjetnom travom te osvjetljen. Na redovnoj skupštini kluba održanoj u prosincu 2018., izabrana su nova tijela kluba. Za predsjednika kluba izabran je Tihomir Kujundžić "Barba" dok je za direktora kluba izabran Marin Kujundžić. Funkciju dopredsjednika kluba preuzeli su Tomislav Livajić i Ivan Žužul "Linćo". U sezoni 2018./2019. NK Kamen je natjecanje završio na 5. mjestu 3. HNL – Jug. Najbolji strijelac kluba bio je Marin Jonjić "Pače" dok je u momčad sezone 3. HNL Jug ušao igrač kamena Branimir Kujundžić. U lipnju 2019. na izvanrednoj izbornoj skupštini za predsjednika kluba ponovno je izabran gospodin Tomislav Livajić dok su za dva dopredsjednika izabrani Ivan Karin i Ante Žužul. Na mjesto direktora kluba, izvršni odbor je imenovao Matu Kujundžića. Isto tijelo je za trenera prve momčadi ustoličilo Dalibora Mandarića.